Morzeddhu (artìculu 'n calabrisi di Montipauni)

U'Morzeddhu è nu piattu tipicu e Catanzaru, a base e carna e viteddhu.

L'ingredienti ppa' a ricetta origginala sunnu: 

 u' chorettu e viteddhu;
 i polmoni;
 a milza;
 u' ficatu;
 u' stomacu;
 a trippa;
 l' intestinu (st' ingrediente non vene cchiu utilizzatu picchi, ma esta pulizzatu bonu, ci vò nu procedimentu particulara e subbatuttu esperienza); 
 concentratu e pumadoru;
 pipareddi russi piccanti;
 origanu;
 lauru;
 e sala.

Procedimentu: 

dopu pulizzata bona cu acqua cadda e limuna spremutu, a carna vena gugghiuta (l'acqua e cottura vena jettata picchi è troppu grassa, però na piccula quantità si dassa sempa!) e tagghiata minuta minuta 'nta nu cadderuna 
cu concentratu e pumadoru, pipareddi, origanu, lauru, sala e nu pocu e acqua; si rassa cucinara a focu lentu pe d'uri e menza, tri uri e poi si serva caddu 'nto piattu oppuru, comu vò a tradizione, 'nta na pitta "a rota e carru" (pana casarecciu e forma cicolara cu na circonferenza interna abbastanza randa, cussi ca u pezzu tagghiatu esta lungu e strittu).

 Curiosità 
Na variante do u' morzeddhu originala esta u' morzeddhu "centu hogghi" hattu solu cu a trippa e viteddhu. 

Catigurìa:Gastrunumìa (Cal)